CELEX: 32015D0659
Language: lv
Date: 2015-03-16 00:00:00
Title: Padomes Lēmums (KĀDP) 2015/659 (2015. gada 16. marts) par to, lai Eiropas Savienības vārdā parakstītu un noslēgtu Nolīgumu vēstuļu apmaiņas veidā starp Eiropas Savienību un Centrālāfrikas Republiku par Eiropas Savienības KDAP militāras padomdevējas misijas Centrālāfrikas Republikā (EUMAM RCA) statusu Centrālāfrikas Republikā

28.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 108/1
            
         PADOMES LĒMUMS (KĀDP) 2015/659
   (2015. gada 16. marts)
   par to, lai Eiropas Savienības vārdā parakstītu un noslēgtu Nolīgumu vēstuļu apmaiņas veidā starp Eiropas Savienību un Centrālāfrikas Republiku par Eiropas Savienības KDAP militāras padomdevējas misijas Centrālāfrikas Republikā (EUMAM RCA) statusu Centrālāfrikas Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2015. gada 19. janvārī pieņēma Lēmumu (KĀDP) 2015/78 (1), kas nosaka, ka ES vadīto KDAP militāras padomdevējas EUMAM RCA vienību un personāla statusu, tostarp privilēģijas, imunitāti un citas garantijas, kas nepieciešamas to misijas īstenošanai un netraucētai darbībai, paredz nolīgumā, kuru noslēdz saskaņā ar Līguma par Eiropas Savienību (LES) 37. pantu un atbilstīgi Līguma par Eiropas Savienības darbību (LESD) 218. pantā paredzētajai procedūrai.
            
         
               (2)
            
            
               Pēc tam, kad Padome 2015. gada 19. janvārī pieņēma lēmumu, ar ko pilnvaroja sākt sarunas, Savienības Augstā pārstāve ārlietās un drošības politikas jautājumos saskaņā ar LES 37. pantu risināja sarunas par nolīgumu vēstuļu apmaiņas veidā starp Savienību un Centrālāfrikas Republiku par EUMAM RCA statusu.
            
         
               (3)
            
            
               Saskaņā ar 5. pantu Protokolā (Nr. 22) par Dānijas nostāju, kas pievienots LES un LESD, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Dānija nepiedalās šā lēmuma īstenošanā un tādējādi nepiedalās šīs misijas finansēšanā.
            
         
               (4)
            
            
               Nolīgums vēstuļu apmaiņas veidā būtu jāapstiprina,
            
         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums vēstuļu apmaiņas veidā starp Eiropas Savienību un Centrālāfrikas Republiku par Eiropas Savienības KDAP militāras padomdevējas misijas Centrālāfrikas Republikā (EUMAM RCA) statusu Centrālāfrikas Republikā.
   Nolīguma vēstuļu apmaiņas veidā teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt attiecīgo vēstuli, lai tā Savienībai kļūtu saistoša.
   3. pants
   Šis lēmums stājas spēkā tā pieņemšanas dienā.
   
      Briselē, 2015. gada 16. martā
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  Padomes Lēmums (KĀDP) 2015/78 (2015. gada 19. janvāris) par Eiropas Savienības KDAP militāru padomdevēja misiju Centrālāfrikas Republikā (EUMAM RCA) (OV L 13, 20.1.2015., 8. lpp.).